ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa  14. septembra 2004
								K materiálu č. 18487/2004
								K bodu č. 4

S T A N O V I S K O

k návrhu nariadenia vlády Slovenskej republiky o požiadavkách na schvaľovanie elektromedicínskych veterinárnych zdravotníckych pomôcok  – k novému zneniu ________________________________________________________________

I.

Návrh nariadenia vlády Slovenskej republiky o požiadavkách na schvaľovanie elektromedicínskych veterinárnych zdravotníckych pomôcok  predkladá na rokovanie vlády Slovenskej republiky minister pôdohospodárstva Slovenskej republiky podľa § 2 ods. 1 písm. k) zákona č. 19/2002 Z. z.

II.

Cieľom návrhu nariadenia vlády je transpozícia smernice Rady 84/539/EHS, 82/434/EHS v znení jej zmien, týkajúca sa elektromedicínskych zariadení vo veterinárnom lekárstve.

III.

     Legislatívna rada vlády Slovenskej republiky prerokovala návrh nariadenia vlády Slovenskej republiky o požiadavkách na schvaľovanie elektromedicínskych veterinárnych zdravotníckych pomôcok  24. augusta 2004 a odporučila vláde Slovenskej republiky návrh nariadenia schváliť po zapracovaní jej pripomienok a odporúčaní.

IV.

     Sekcia vládnej legislatívy Úradu vlády Slovenskej republiky konštatuje,         že predkladateľ zapracoval do návrhu nariadenia všetkých 11 pripomienok Legislatívnej rady vlády Slovenskej republiky, a  preto odporúča vláde Slovenskej republiky návrh nariadenia vlády Slovenskej republiky o požiadavkách na schvaľovanie elektromedicínskych veterinárnych zdravotníckych pomôcok  schváliť v predloženom znení.

Bratislava 13. septembra 2004
Vypracovala: E. Eškutová

									Štefan G r m a n
									generálny riaditeľ
   								    sekcie vládnej legislatívy